Kereta swapandu

Kereta swapandu atau kenderaan autonomi (autonomous vehicle; disingkatkan kepada AV atau auto) adalah kenderaan yang mampu mengesan persekitarannya dan bergerak selamat kurang atau tanpa masukan perintah dari manusia yang menumpangnya. Pengesanan ini dilakukan melalui suatu tatacara menggabungkan pelbagai jenis penderia seperti radar, lidar, sonar, GPS, odometri dan unit pengukuran inersia. Sistem kawalan yang lebih terkembang maju mentafsirkan maklumat deria untuk mengenal pasti laluan navigasi yang sesuai serta melepasi halangan dan papan tanda yang cocok dipatuhi.

Teknologi ini giat dikaji kerana potensi sistem ini mendatangkan manfaat keselamatan dan kecekapan berbanding pengenderaan biasa serta penerapannya dalam bidang tertentu seperti pengangkutan awam.

Takrifan difahamkan

Tahap swakendera 
Sifat kendera diri jentera begini sering dikategorikan dalam enam tahap mengikut sistem yang dikembangkan oleh Persatuan Jurutera Automotif (SAE) iaitu:

 Tahap 0: Tanpa automasi membolehkan swapandu sekalipun.
 Tahap 1: Berbantu pemandu - pemandu dan sistem kenderaan mampu berkongsi kawalan panduan; kenderaan boleh mengawal pemanduan sahaja atau kelajuan sahaja secara automatik membantu pemandu dalam keadaan tertentu.
 Tahap 2: Automasi separa - kenderaan boleh mengawal dua-dua aspek pemanduan dan kelajuan secara utama dan automatik sama keadaan tertentu di atas.
 Tahap 3: Automasi bersyarat - kenderaan dapat mengawal panduan dan kelajuan secara autonomi dalam persekitaran biasa, tetapi memerlukan pengawasan pemandu.
 Tahap 4: Automasi tinggi - kenderaan dapat melalui perjalanan secara autonomi dalam keadaan persekitaran biasa tanpa perlunya pengawasan pemandu.
 Tahap 5: Autonomi penuh - kenderaan boleh menyelesaikan perjalanan secara autonomi dalam sebarang persekitaran.

Sejarah pembangunan 
Ujian menyelidiki kebolehan pemanduan sendiri mula diterajui pada sekitar 50-an. Pada tahun 1977, syarikat Makmal Kejuruteraan Mekanikal Tsukuba dari Jepun membangunkan suatu kereta dipandukan jalan bertanda khas dengan pemasangan kamera sepantas 30 kilometer sejam.

Kerja-kerja pembangunan dipesatkan pada dekad 1980-an terutamanya dengan projek dilakukan makmal-makmal Navlab Universiti Carnegie Mellon (CMU) dan ALV danaan Agensi Projek Penyelidikan Kemajuan Pertahanan tahun 1984, begitu juga projek EUREKA Prometheus kerjasama antara dan Mercedes-Benz dan Universiti Bundeswehr Munchen tahun 1987. Kereta NavLab 5 dibangunkan CMU berjaya melakukan swapandu rentas benua Amerika Syarikat dari Pittsburgh di negeri Pennsylvania ke San Diego di California dengan jarak sepanjang  berhalaju purata .

Penerapan

Pengangkutan awam 
Syarikat NuTonomy dibangunkan Institut Teknologi Massachusetts diberi izin Penguasa Pengangkutan Darat pemerintah Singapura pada tahun 2016 untuk menguji kenderaan teksi swapandu mereka pada Mac. Syarikat Delphi Automotive turut menawarkan beberapa kenderaan untuk pengujian di daerah One North dalam pusat kota negara pulau itu.

Suatu "bas tanpa pemandu" menampung 12 penumpang mula dirancang laluannya sepanjang 1.6 kilometer dalam kawasan kampus Universiti Nasional Singapura hasil kerjasama badan universiti berkenaan dengan syarikat-syarikat ComfortDelGro, InchCape dan EasyMile pada Mei 2019; perkhidmatan bas ini mula dilancarkan lewat Julai tahun sama.

Rujukan 

Automasi
Robotik
Semua rencana Wikipedia yang perlu dikemaskinikan